Lav et referat af nedenstående tekst:

Tekst:
En tophemmelig bunker beliggende 60 meter under en kridtbakke i Rold Skov, som skulle huse den danske regering i tilfælde af atomkrig. Det lyder som noget fra en James Bond-film, men den er god nok. Den atomsikrede bunker blev opført i perioden 1963-68, og skal efter planen åbne som museum i 2022. Fredag var der rejsegilde, og her deltog Preben Bang Henriksen (V). Han blev spurgt af TV2 Nords reporter, om det er for tidligt at lave bunkeren til et museum med tanke på krigen i Ukraine. -	Den positive del af historien i dag er, at vi befinder os i det, der bliver en topattraktion i Danmark. Han fortsætter: -	Den mere betænkelige del af historien er, at vi siger, vi befinder os i et museum, men på en måde minder det os om, hvad der kan blive aktuelt. 10 år undervejs Direktør for Nordjyske Museer, Lars Nørbach, glæder sig over, at man kan fejre rejsegilde og kalder det en stor dag. -	Det er fantastisk, vi har arbejdet i mere end 10 år på det her, fortæller han smilende. Han fortæller om udstillingen, som blandt andet kommer til at indeholde en model af Hiroshima-bomben og forhåbentligt effekter fra Hiroshima, som er byen, hvor det amerikanske militær under 2. Verdenskrig smed atombomben Little Boy. Derudover skal der, fortæller Lars Nørbach, være et aktivitetscenter for skolebørn. -	Man kan spille scenarier fra Den kolde krig, hvor man skal forsøge at bevare demokratiet så længe som muligt og redde den danske befolkning, slutter han. Museet åbner efter planen i år, men der er ikke fastsat en dato endnu.

Referat:
Fredag var der rejsegilde for den nye velkomst- og udstillingsbygning ved koldkrigsmuseet REGAN Vest, som hører under Nordjyske Museer.